CELEX: E2018P0001
Language: fi
Date: 2018-07-13 00:00:00
Title: EFTAn valvontaviranomaisen 13 päivänä heinäkuuta 2018 Norjan kuningaskuntaa vastaan nostama kanne (Asia E-1/18)

6.9.2018   
            
            
               FI
            
            
               Euroopan unionin virallinen lehti
            
            
               C 314/13
            
         
      EFTAn valvontaviranomaisen 13 päivänä heinäkuuta 2018 Norjan kuningaskuntaa vastaan nostama kanne
      (Asia E-1/18)
      (2018/C 314/11)
      EFTAn valvontaviranomainen, Rue Belliard 35, 1040 Bryssel, Belgia, asiamiehinään Claire Simpson, Erlend M. Leonhardsen, Catherine Howdle ja Carsten Zatschler, nosti 13 päivänä heinäkuuta 2018 EFTAn tuomioistuimessa kanteen Norjan kuningaskuntaa vastaan.
      EFTAn valvontaviranomainen on pyytänyt EFTAn tuomioistuinta
      
                  1.
               
               
                  toteamaan, että Norja ei ole täyttänyt ETA-sopimuksen liitteessä XVIII olevassa 21b kohdassa tarkoitetun säädöksen (Euroopan parlamentin ja neuvoston direktiivi 2006/54/EY, annettu 5 päivänä heinäkuuta 2006, miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa (uudelleenlaadittu toisinto)) 14 artiklan 1 kohdan c alakohdan mukaisia velvoitteitaan, koska se on pitänyt voimassa säännökset, kuten sosiaaliturvalain 14–13 §:n ensimmäisen, toisen ja kolmannen momentin ja 14–14 §:n ensimmäisen momentin, joiden mukaan isän oikeus vanhempainetuuksiin riippuu äidin tilanteesta, kun taas äidin oikeus etuuksiin ei riipu isän tilanteesta;
               
            
                  2.
               
               
                  määräämään Norjan kuningaskunnan maksamaan oikeudenkäyntikulut.
               
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
      
      
                  —
               
               
                  Tässä asiassa on kyse siitä, miten vanhempainetuudet maksetaan Norjassa. Vanhempainetuudet ovat etuuksia, jotka maksetaan vanhemmille (äideille ja isille) lapsen syntymän tai adoptoinnin yhteydessä pidettävän vanhempainvapaan aikana.
               
            
                  —
               
               
                  EFTAn valvontaviranomainen katsoo, että jotkin vanhempainetuuksia koskevat säännöt syrjivät suoraan isiä. Lyhyesti sanottuna näiden sääntöjen mukaan se, saako isä vanhempainetuudet kokonaan, osittain vai ollenkaan, riippuu siitä, työskenteleekö äiti tai onko hän työskennellyt (tai osallistuuko hän vastaavaan toimintaan). Sitä vastoin äidin oikeudet tällaisiin etuuksiin eivät riipu isän toiminnasta.
               
            
                  —
               
               
                  EFTAn valvontaviranomainen katsoo, että äitien ja isien tilanne lasten kasvattamisessa on toisiinsa verrannollinen ja että erilainen kohtelu norjalaisten vanhempainetuuksia koskevien sääntöjen soveltamisessa syrjii isiä laittomasti heidän sukupuolensa perusteella miesten ja naisten yhtäläisten mahdollisuuksien ja yhdenvertaisen kohtelun periaatteen täytäntöönpanosta työhön ja ammattiin liittyvissä asioissa annetun direktiivin 2006/54/EY 14 artiklan 1 kohdan c alakohdan vastaisesti.
               
            
                  —
               
               
                  Valvontaviranomainen katsoo lisäksi, että tällaista syrjintää ei voida pitää direktiivin 2006/54/EY 3 artiklan nojalla oikeutettuna positiivisena toimena, joka auttaa äitejä saavuttamaan tasa-arvon työelämässä, eikä muilla perusteilla.